Il- Grupp Letteratura Maltija fil- Victoria , kellhom il- Lejla Muziko - Letterarja għal din is- sena , fis- Sala taċ- Centru Malti ta' Parkville , nhar il- Ħadd , 20 ta' Settembru . Ghalkemm l- isem baqa' ta' " Lejla " , din id- darba il- grupp iddeċieda li jaghmiha fis- 2 pm , l- aktar minħabba li l- komunita` Maltija dejjem kull ma tmur qed tikber u ħafna jsibuha bi tqila biex isuqu bil- lejl . Dan il- ħsieb jidher li kien wieħed għaqli għaliex din is- sena madwar 120 attendew għal din is- serata , aktar u aktar meta wieħed jiftakar li kien hemm ħafna avvenimenti li nżammu fl- istess jum . Din is- sena il- Grupp qiegħed jiċċelebra t- 30 Anniversarju mit- twaqqif tiegħu u nispera li aktar 'il quddiem ikollna ċans niltaqghu minn fuq dawn il- paġni biex nitkellmu fuq dan . Il- lejla bdiet billi s- Segretarja tal- Grupp , is- Sinjura Rosemary Attard , tat merħba lil dawk preżenti u ntroduċiet lill- President , Dr Victor Sammut . Dr Sammut beda biex irringrazzja lil dawk li ħadmu bi sħiħ biex din il- lejla tkun waħda ta' suċċess . Saret preżentazzjoni ta' fjuri lil Dr Clemente Zammit u s- Sinjura tiegħu Mary , li f' din l- okkażjoni kienu qed jiccelebraw il- 45 anniversarju taz- żwieġ tagħhom . Imbaghad Dr Sammut kompla billi qal li hemm raġun li niccelebraw f' dan l- anniversarju u nibqgħu insegwu l- għanijiet tal- Fundatur tagħna , il- mibki u qatt minsi , Dr Guze` Abela . Prezenti fost oħrajn , hadna gost naraw lill- Konslu Emeritus ta' Malta fil- Victoria , Dr Clemente Zammit u s- Sinjura tiegħu , Mary ; l- Avukat Victor Borg , President tal- Kunsill Malti tal- Victoria ; u Fr Denis Carabott , Fr Emmanuel Adami u Fr Dr Victor Shields , kollha mis- Socjeta` Missjunarja ta' San Pawl u membri ta' għaqdiet oħra Maltin . Ha sehem ukoll il- Wyndham Maltese Choir , taħt id- direzzjoni tas- Sinjura Yvonne Caruana li fetħu l- programm bil- kant tal- Innu Malti . L- ewwel qari sar minn Laurie Armato li tana żewġ poeżiji tiegħu , " Il- Gawwija z- Zoppa " u " Dinja Kbira , Dinja Zghira " u wara smajna l- poeżija " Talba ta' Min Jissielet man- Nirien " ta' Albert Agius li qara huwa stess . Wara żewġ poeżiji ta' Marie - Louise Anastasi " F' Dawk l- Ewwel Zminijiet " u " Gmiel ta' Holqien " smajna lil Ġużi Camilleri jaqra l- proza tiegħu " Kemm Ghandna Maltin Mohhhom Jilqilhom " . Ghall- ewwel intervent mużika kien hemm grupp magħmul minn Laurie Armato fuq il- Mandolina , Joe Gauci u Manuel Casha fuq il- kitarri u Joe Camilleri fuq il- Bongos , li tawna tlitt siltiet mużikali . Poezija ta' Nazzarenu Zerafa , minn Queensland , " Harsa minn Ghajn il- Labra " inqrat minn Charles Attard . Josephine Cassar qrat żewġ poeżiji " Taqbida Moderna " u " Perspettiv " li kitbet hija stess fejn wara smajna lil Dr Victor Sammut bil- proza tiegħu " Dinja Catta " . " Fakkartni fl- Awstralja " kienet poezijia ta' Joe Lofaro li qara huwa stess . Intervent mużikali ieħor , din id- darba mill- Wyndham Maltese Choir . Imbaghad wasalna għal xi ħaġa speċjali fejn rajna preżentazzjoni bil- power point , " Grupp Letteratura Maltija 1979 - 2009 " , xogħol sabiħ ta' Dr Clemente Zammit , fuq l- istorja tal- Grupp matul dawn l- aħħar 30 sena , li ntlaqa' tajjeb ħafna . Wara smajna messaġġ qasir fl- okkażjoni taċ- ċelebrazzjoni tal- Grupp u dan kien ġej mill- Kap Ezekuttiv tal- Kunsill Nazzjonali tal- Ktieb , is- Sur Sergio Grech , minn Malta . Wara ntervall ta' nofs siegħa bdiet it- tieni parti fejn l- istudenti tal- Lingwa Maltija tal- Kunsill Malti tal- Victoria , ġo Parkville , tawna sketch qasir " Il- Wasla f' Port Melbourne fl- 1950 " , kitba u direzzjoni ta' Giorgina Scillio . Proza " Fil- Bitha " miktuba minn Frank Bonett , inqrat minnu stess . Manwel Cassar , kiteb u qara żewġ poeżiji , " Ghal Darcy Freeman " u " Wara l- Ghabex , Cape Shank ' , filwaqt li tlitt poeżiji tal- membru minn Queensland , Vincent Anastasi , " Id- Dell " , " Taqtigha " u " San Pawl " inqraw minn Rose Lofaro . Imbaghad kellna intervent mużikali ieħor mill- grupp ta' Laurie Armato , Joe Gauci , Manuel Casha u Joe Camilleri . Il- PRO tal- Grupp , Paul Vella , imaghad qara novella tiegħu stess , " Ma Kienx Dundjan tal- Milied " . Joe Saliba , għadu kemm ippubblika ktieb ieħor , " Uluru " , ġabra ta' poeżiji mill- 1997 - 2008 , ktieb sabiħ ħafna . Joe qralna tlitt poeżiji minn tiegħu : " Sarah Island ( Macquire Harbour , Tasmania ) " , " Skont Kif Johodha " u " Hajki Amoruzi " . Il- Wyndham Maltese Choir tawn żewġ kanzunetti oħra sbieħ . Wara , Rosemary Attard , qrat il- proza tagħha " Gurnata fil- Harifa f' Melbourne 2009 " . George Aquilna kittieb ta' poeżiji sbieħ u għannej tajjeb , ma setgħax ikun magħna minħabba li kien xi ftit ma jiflaħx u għal dan il- għan , il- poeżija tiegħu , " In- Nemla " , inqrat minn Ray Anastasi . Ray imbagħad qralna żewġ poeżiji oħra , xoghoijiet tiegħu , " Qasmuli Qalbi " u " Dejjem Tahfrilna " . L- aħħar biċċa proza , " Student Akkanit " , inqrat minn Dr Victor Sammut . Wara dan il- Wyndham Maltese Choir għalaq il- lejla bil- kant ta' Advance Australia Fair . Nirringrazzjaw lil Ray Anastasi għall- Koordinazzjoni u preparamenti għal din il- lejla ; l- għażla tal- materjal kien f' idejn Dr Victor Sammut , Manwel Cassar u Ray Anastasi ; Amministrazzjoni : Rosemary Attard u Marie - Louise Anastasi ; xogħol tal- ktejjeb kien f' idejn Ray Anastasi . Ringrazzjament ukoll lill- Membri tar- Reskeon Maltese Association u Reskeon Seniors Group , Caesar Vella , Phyllis Vella u Salvina Vella ( li hija wkoll membru tal- Grupp ) li ħadu ħsieb l- ikel fil- kċina u t- te u l- kafe` . Ringrazzjament speċjali li Dr Clemente Zammit , għax- xogħol sabiħ li għamel bil- powerpoint fuq l- istorja tal- Grupp .